สวัสดีค่ะ อยากปรึกษาคุณเรื่องยาคุมกำเนิดค่ะ พอดีไปเที่ยวต่างจังหวัดกับแฟนค่ะ และได้ทานยาคุมแบบ 21เม็ด มา2เดือนแล้วค่ะ เหลืออีกประมาณหนึ่งอาทิตย์จะหมดแผงค่ะ ละพอดีทานยาไม่ตรงเวลา ปกติจะทาน 3 ทุ่ม แต่เลยเวลาเป็นช่วง ตี2-3 พอถึงห้องก็รับประทานทันที และได้มีเพศสัมพันกับแฟนแต่ไม่ได้ป้องกันในวันที่กินยาเลยเวลาจะมีโอกาสตั้งครรภ์ไหมคะ ขอบค่ะ
สวัสดีค่ะ การใช้ยาคุมกำเนิดแบบแผงรายเดือน 21 เม็ดนั้น เป็นการคุมกำเนิดที่มีประสิทธิภาพสูงมาก โอกาสตั้งครรภ์ขณะใช้ยามีน้อยกว่า 1% โดยสำคัญคือการกินยาทุกวันต่อเนื่อง คลาดเคลื่อนวันละไม่เกิน 3 ชั่วโมงหากมีการกินยาคลาดเคลื่อนไป ไม่ตรงเวลานั้น จะลดประสิทธิภาพของยาลงไปบ้าง แต่หากยังกินครบทุกเม็ด โอกาสตั้งครรภ์ก็ยังมีได้น้อยค่ะ แนะนำให้กินยาในแผงต่อไปอย่างตรงเวลาทุกวันจนหมดแผงและสังเกตรอบเดือนในช่วงยาหมด 21 เม็ดอีกครั้ง หากประจำเดือนไม่มาภายใน 7 วันที่เว้นยา ควรซื้อชุดตรวจการตั้งครรภ์ทางปัสสาวะมาตรวจเองเบื้องต้นก่อน ถ้าไม่ตั้งครรภ์ สามารถเริ่มยาแผงต่อไปได้เลย หรือถ้าไม่แน่ใจ ให้ไปยืนยันที่รพ.อีกครั้งค่ะ